
OBRAZLOŽENJE IZVJEŠTAJA O IZVRŠENJU FINANCIJSKOG PLANA ZA RAZDOBLJE OD 1.1. DO 30.6.2026. ZA SREDNJU ŠKOLU BEDEKOVČINA I UČENIČKI DOM 
 


Izvještaj o izvršenju financijskog plana Srednje škole Bedekovčina i učeničkog doma izrađen je prema Zakonu o proračunu (NN 144/21) i Pravilniku o polugodišnjem i godišnjem izvještaju o izvršenju proračuna i financijskog plana (NN 85/23) te se sastoji od: 
· Opći dio - Račun prihoda i rashoda - prihodi i rashodi prema ekonomskoj klasifikaciji
   - Prihodi i rashodi prema izvorima financiranja
   - Rashodi prema funkcijskoj klasifikaciji
· Posebni dio – Rashodi prema programskoj klasifikaciji



OPĆI DIO - Sažetak

[bookmark: _Hlk162192851]Škola i učenički dom
Prihodi Srednje škole Bedekovčina i učeničkog doma ostvareni u prvoj polovici 2025. godine ukupno iznose  2.267.084,82 €. Ukupni prihodi ostvareni u istom razdoblju 2026. godine iznose 2.372.514,55 €, što je 4,65 % više u odnosu na 2025. godinu. Za 2026. godinu planirani su ukupni prihodi od 4.829.468,21 € iz čega proizlazi da je u razdoblju od 1.1. do 30.6. ostvareno 49,13 % ukupno planiranih prihoda.
Rashodi Srednje škole Bedekovčina i učeničkog doma realizirani u razdoblju od 1.1. do 30.6.2025. godine ukupno iznose 2.577.059,26 €. U istom razdoblju 2026. godine rashodi iznose 2.463.303,49 €, što je 95,59 % rashoda u istom razdoblju 2025. godine. Planirani rashodi za 2026. godinu ukupno iznose 5.011.399,07 €, a do 30. lipnja realizirano je 49,15 % ukupno planiranih rashoda.  
OPĆI DIO – Račun prihoda i rashoda

Izvršenje prihoda prema ekonomskoj klasifikaciji
Iz tablice izvještaja o prihodima i rashodima prema ekonomskoj klasifikaciji vidljivo je da najveći udio u prihodima čine prihodi na kontu 6361 Tekuće pomoći proračunskim korisnicima iz proračuna koji im nije nadležan u iznosu od 2.021.095,52 €. Navedeni prihodi odnose se najvećim dijelom na prihode od Ministarstva znanosti, obrazovanja i mladih za rashode za plaće, doprinose na plaće i ostale rashode za zaposlene te na prihode iz proračuna JLS za plaće i prijevoz pomoćnica u nastavi za učenike s teškoćama. 
Prihodi na kontu 6381 Tekuće pomoći temeljem prijenosa EU sredstava odnose se na prihode po projektima Erasmus+. U prvoj polovici 2026. godine nisu evidentirani navedeni prihodi jer se uplate predujmova po projektima Erasmus+ knjiže na konto 275210 – obveze za EU predujmove dane iz državnog proračuna.  
Prihodi po posebnim propisima u iznosu od 42.805,64 € odnose se na prihode od školarina i duplikata svjedodžbi te na sufinanciranje troškova smještaja i prehrane učenika u učeničkom domu a ostvareni iznos prihoda manji je u odnosu na prethodnu godinu zbog smanjenja broja smještenih učenika u učeničkom domu.
Prihodi od prodaje proizvoda u iznosu od 205,50 € odnose se na prihode od prodaje proizvoda praktične nastave. Prošle godine proizvedeno je više proizvoda praktične nastave pa su i ostvareni veći prihodi.
Prihodi od pruženih usluga odnose se na prihode od Zavoda za graditeljstvo, obrazovanja odraslih, najma sportske dvorane i zakupa zemljišta. Ostvarenim iznosom od 41.200,45 € realizirano je značajno manje prihoda u odnosu na prethodnu godinu. Prošlogodišnji prihodi bili su veći zbog prihoda od obrazovanja odraslih ostvarenih kroz suradnju s HZZ-om i korištenje vaučera. Ove je  godine bilo puno manje polaznika i ostvarenih prihoda od obrazovanja odraslih. Prihodi od Zavoda za ispitivanje građevinskog materijala također su ostvareni u iznosima msnjim u odnosu na isto razdoblje prethodne godine.
Prihodi iz nadležnog proračuna u iznosu od 266.283,54 € odnose se na prihode iz decentraliziranih sredstava za materijalne rashode poslovanja u iznosu od 215.398,54 € te prihode iz izvornih sredstava Županije u iznosu od 50.885,00 €.
Prihodi od prodaje stanova na kojima postoji stanarsko pravo ostvareni su u iznosu od 275,00 €.

Izvršenje rashoda prema ekonomskoj klasifikaciji
Najveći udio u rashodima čine rashodi za zaposlene u iznosu od 2.046.150,43 €, a sastoje se od rashoda za plaće, doprinose na plaće i ostale rashode za zaposlene. U prvoj polovici godine realizirano je 49,81 % ukupno planiranih rashoda za zaposlene. 
Materijalni rashodi realizirani su iznosu od 400.374,61 €, što je 52,82 % od planiranog iznosa. 
Financijski rashodi realizirani su u iznosu od 33,09 €, a odnose se na rashode za usluge platnog prometa. Rashodi za bankarske usluge i usluge platnog prometa u ovoj godini su značajno smanjeni zbog zatvaranja računa škole i prelaska na sustav pune riznice. 
Rashodi na kontu Naknada građanima i kućanstvima odnose se na rashode za sufinanciranje troškova prijevoza roditeljima za učenike s teškoćama, financirano od Ministarstva znanosti, obrazovanja i mladih. Realizirano je 85,92 % ukupno planiranih rashoda. U prethodnoj godini na konto 3721 knjiženi su rashodi za pomoćnike u nastavi za djecu s teškoćama, a ove se godine navedeni rashodi knjiže na konta plaća, doprinosa na plaće i troškova prijevoza. Zbog navedenog bilježimo značajno smanjenje rashoda u odnosu na isto razdoblje prethodne godine.
Iznos od 999,00 € na kontu tekućih donacija u naravi odnosi se na nabavu menstrualnih higijenskih potrepština za učenice.
Rashodi za nabavu nefinancijske imovine ostvareni su u iznosu od 13.005,44 €, odnosno 9,23 % od planiranog iznosa. U prvoj polovici ove godine nabavljena je oprema po projektima Ministarstva znanosti i obrazovanja, a osim toga nabavljeni su printeri i traktorska kosilica, dok je u istom razdoblju prethodne godine nabavljena oprema u značajno manjem iznosu.  
Planirani rashodi za dodatna ulaganja na nefinancijskoj imovini koji se odnose na rekontrukcijske radove u učeničkom domu i poligonu za praktičnu nastavu planiraju se realizirati u drugoj polovici godine.

OPĆI DIO – Prihodi i rashodi prema izvorima financiranja
U izvor opći prihodi i primici uvršteni su prihodi iz izvornih sredstava Županije, a u prvoj polovici godine ostvareno je 22,29 % od ukupno planiranih prihoda.
Vlastiti prihodi ostvareni su u iznosu od 42.054,85 €, odnosno 43,36 % od planiranog iznosa za cijelu godinu. 
Prihodi posebne namjene u iznosu od 42.805,64 € najvećim dijelom odnose se na sufinanciranje smještaja i prehrane učenika u učeničkom domu, a do 30. lipnja ostvareno je 43,24 % ukupno planiranih prihoda. Rashodi realizirani po izvoru prihoda posebne namjene pokriveni su iz sredstava prenesenog viška iz prethodne godine. Rashodi su realizirani u iznosima značajno manjim od planiranih zbog plana uređenja kuhinje za što će biti potrebna značajna financijska sredstva, a realizacija je prebačena u drugu polovicu 2026. godine zbog toga jer se radi o velikom zahvatu i potrebno je provesti postupak nabave u skladu s odredbama Zakona o javnoj nabavi.
Najveći udio u prihodima pa tako i u rashodima čine prihodi i rashodi po izvoru pomoći. Na prihodima od Ministarstva najveću stavku čine prihodi za financiranje rashoda za plaće i ostale rashode za zaposlene. Rashodi po projektima Erasmus+ dijelom se financiraju iz prenesenog viška iz prethodne godine. Prihodi od decentralizacije ostvareni su u iznosu od 215.398,54 € što je 64,59 % od ukupno planiranog iznosa. 
Na izvoru pomoći (5.0.12. i 5.6.111.) evidentiran je i dio prihoda i rashoda po projektu Baltazar 8. Prethodne godine škola nije imala pomoćnica u nastavi zaposlenih po projektu Baltazar, a u prvoj polovici ove godine ostvareno je 37,91% ukupno planiranih prihoda i 43,37% ukupno planiranih rashoda po navedenim izvorima.

Prihodi i rashodi evidentirani na izvoru 5.2.49. JLS najvećim se dijelom odnose na prihode i rashode za plaću i prijevoz pomoćnice u nastavi koju dijelom financira grad Zabok.

Prihodi od prodaje nefinancijske imovine ostvareni su u iznosu od 275,00 €.

POSEBNI DIO
Posebni dio polugodišnjeg izvještaja o izvršenju financijskog plana sadrži izvršenje rashoda iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

Program J01 1018 – Srednješkolsko obrazovanje – zakonski standard 
Aktivnost A101801 – Redovni poslovi ustanova srednješkolskog obrazovanja
Izvor financiranja 5.0.3. Decentralizacija 
Cilj: Osiguravanje materijalnih uvjeta za kvalitetno srednješkolsko obrazovanje u skladu s potrebama i interesima učenika, potrebama tržišta rada, a u skladu s vizijom razvoja Krapinsko-zagorske županije.  
Rashodi financirani iz decentraliziranih sredstava Krapinsko-zagorske županije planirani su u iznosu od 251.465,45 € i realizirano je 57,80% planiranih rashoda. Najveću stavku rashoda čine troškovi prijevoza na posao i s posla, zatim slijedi stavka energije, najma (najam zgrade Centra za pružanje usluga u zajednici Zagorje) i komunalnih usluga. Osim navedenog decentralizirana sredstva raspoređena su na stavke stručnog usavršavanja zaposlenika, uredskog materijala i ostalih materijalnih rashoda, materijala i sirovina (materijal za praktičnu nastavu), materijala i usluga tekućeg i investicijskog održavanja, usluga telefona i računalnih usluga.

Program J01 1019 – Učenički dom – zakonski standard
Aktivnost A101901 – Redovni poslovi učeničkog doma
Izvor financiranja 5.0.3. Decentralizacija
[bookmark: _Hlk193738948]Cilj: Osiguravanje smještaja i prehrane te materijalnih uvjeta za odgojno-obrazovni rad, kulturne, sportske i druge aktivnosti učenika usmjerene na uspješan završetak školovanja i stjecanje kompetencija za nastavak školovanja ili uključivanje u svijet rada.
Rashodi financirani iz decentraliziranih sredstava Županije u prvoj polovici 2026. godine realizirani su u iznosu od 70.981,69 €, odnosno 86,55% od ukupno planiranog iznosa. Najveći udio u rashodima financiranim iz decentraliziranih sredstava čine rashodi energiju, zatim slijede rashodi za materijal i sirovine (namirnice) i komunalne usluge. Decentralizirana sredstva raspoređena su još i na rashode za uredski materijal i ostale materijalne rashode, materijal i usluge tekućeg i investicijskog održavanja te usluge telefona i pošte.

Program J01 1020 – Dopunski nastavni i vannastavni program škola i obrazovnih institucija

Aktivnost A102001 – Dopunski nastavni i vannastavni program škola i obrazovnih institucija
Izvor financiranja 1.1. Opći prihodi i primici
Iz izvornih sredstava Županije za potrebe natjecanja ostvarena su sredstva u iznosu od 1.213,58€. 

Aktivnost A 102003 Financiranje – ostali rashodi SŠ
Izvor financiranja 3.1.9. Vlastiti prihodi
[bookmark: _Hlk193738149]Cilj: Osiguravanje dodatnih sredstava za poboljšanje uvjeta rada i pokriće rashoda nastalih ostvarivanjem vlastitih prihoda.
Vlastiti prihodi škole odnose se na prihode od Zavoda za graditeljstvo, obrazovanja odraslih, najma sportske dvorane, zakupa zemljišta, proizvoda praktične nastave. Rashodi financirani iz navedenih prihoda planirani su u 2026. godini u iznosu od 113.855,00 €, a realizirani su u iznosu od 50.045,26 €, odnosno 43,96 % od planiranog iznosa. 

Izvor financiranja 4.3.9. Prihodi posebne namjene
Cilj: Povećanje kvalitete odgoja i obrazovanja, osiguravanje materijalnih uvjeta za provođenje praktične nastave.
Rashodi financirani iz sredstava posebne namjene ukupno iznose 6.576,39 €, a financirani su iz viška prenesenog iz prethodne godine.

Izvor financiranja 5.0.119. Pomoći iz državnog proračuna kroz opće prihode i primitke PK
Cilj: Financiranje rashoda za zaposlene i rashoda za plaće vanjskih suradnika. Osiguravanje uvjeta za odgoj i obrazovanje učenika s teškoćama kroz financiranje posebnog prijevoza. Osiguravanje sredstava za menstrualne higijenske potrepštine za sve učenice škole i financiranje nabave testova za psihodijagnostiku. Nabava opreme za školu i dom kroz projekte.
Rashodi po izvoru 5.0.119. najvećim dijelom odnose se na rashode za zaposlene (bruto plaće, doprinosi na plaće i ostali rashodi za zaposlene za školu i učenički dom) i rashode za plaće vanjskih suradnika. Osim navedenog kroz izvor 5.0.119. financirani su i rashodi za državno natjecanje, prijevoz učenika s teškoćama kao i nabava knjiga i opreme kroz projekte.

Izvor financiranja 5.1.0009 Programi Unije – raspoloživ predujam PK
Cilj: Unapređenje strukovnih kompetencija učenika i nastavnika s ciljem što kvalitetnijeg odgojno obrazovnog procesa kroz mobilnosti nastavnika i obavljanje stručne prakse u inozemstvu, razvoj međunarodnih partnerstava i prepoznatljivosti škole te nabava opreme za potrebe nastave. 
Rashodi po navedenom izvoru odnose se na rashode po projektima Erasmus+. Ukupni rashodi po projektima Erasmus+ iznose 71.013,00 € od čega je 10.908,45 € financirano iz prenesenog viška iz prethodne godine. Najveći udio u rashodima po projektima čine naknade troškova osobama izvan radnog odnosa (troškovi učenika) te stručno usavršavanje zaposlenika. 

Izvor financiranja 5.2.49 JLS PK
Cilj: Osiguravanje kvalitetnih uvjeta za odgoj i obrazovanje svih učenika kroz financiranje rashoda za plaće i prijevoz pomoćnica u nastavi za učenike s teškoćama.
Rashodi financirani iz tekućih pomoći iz nenadležnog proračuna odnose se najvećim dijelom na troškove plaća i prijevoza pomoćnica u nastavi koje financiraju JLS s čijeg područja dolazi dijete koje je ostvarilo pravo na pomoćnika u nastavi. 

Izvor financiranja 7.1.9. Prihodi od prodaje nefinancijske imovine
Prihodi od prodaje stanova na kojima postoji stanarsko pravo realizirani su u iznosu od 275,00 €, a u prvoj polovici godine nisu raspoređeni na rashode. 

Aktivnost A102004 – Financiranje – ostali rashodi - UD
Izvor financiranja 3.1.9. Vlastiti prihodi
Cilj: Osiguravanje dodatnih sredstava za poboljšanje uvjeta rada i pokriće rashoda nastalih ostvarivanjem vlastitih prihoda.
Rashodi financirani iz navedenog izvora realizirani su u iznosu od 821,47 € što čini 6,37% planiranog iznosa.

Izvor financiranja 4.3.9. Prihodi posebne namjene
Cilj: Osiguravanje materijalnih uvjeta za zadovoljavanje različitih interesa učenika i podizanje kvalitete pružnja usluga učeničkog doma.
Prihodi posebne namjene, koji se odnose na sufinanciranje cijene usluge, služe pokriću rashoda poslovanja i nabavki opreme. Ukupni rashodi po izvoru prihoda posebne namjene realizirani u prvo polovici  2026. godini iznose 37.606,14 €, a u ukupnom su iznosu financirani iz prenesenog viška prihoda iz prethodne godine. Ostvareni višak prihoda planira se utrošiti u 2026. godini, kao što je već navedeno, za renoviranje i opremanje kuhinje.

Izvor financiranja 5.0.119. Pomoći iz državnog proračuna kroz opće prihode i primitke PK 
Cilj: Nabava opreme i materijala za dodatne aktivnosti učenika.
Relizirani su rashodi za nabavu opreme i materijala u iznosu od 1.903,17 € što čini 100% planiranog iznosa.

Aktivnost A102006 Program građanskog odgoja u školama
Izvor financiranja 1.1. Opći prihodi i primici
Cilj: Promicanje nenasilja, tolerancije i solidarnosti u školi i okruženju.
Rashodi po programu građanskog odgoja u školama planirani su u iznosu od 2.665,00 €. Realizirani rashodi ukupno iznose 477,72 €, odnosno 17,93 % od planiranog iznosa. 


Aktivnost A102008 Razvoj poduzetništva kod djece i mladih
Izvor financiranja 1.1. Opći prihodi i primici
Rashodi po programu razvoja poduzetništva kod djece i mladih realizirani su u iznosu od 99,00 €, a odnose se na troškove službenih putovanja po projektu Kreiraj svoju budućnost.

Kapitalni projekt K102001 Dopunska sredstva za izgradnju, dogradnju i adaptaciju škola
Planirani rashodi za dodatna ulaganja na nefinancijskoj imovini u iznosu od 50.000,00 € odnose se na rekontrukcijske radove u učeničkom domu i poligonu za praktičnu nastavu, a planiraju se realizirati u drugoj polovici godine.

[bookmark: _Hlk162212877]Tekući projekt T102001 – Dopunska sredstva za materijalne rashode i opremu škola
Izvor financiranja 1.1. Opći prihodi i primici
Rashodi financirani iz izvornih sredstava Županije planirani su u ukupnom iznosu od 14.650,00 €, a realizirani su u iznosu od 8.311,36 €, odnosno 46,07 % ukupno planiranog iznosa. Navedeni rashodi odnose se na usluge tekućeg i investicijskog održavanja, hitne intervencije, ostale nespomenute rashode poslovanja te za nabavu opreme.
Iz izvornih sredstava Županije financiraju se i rashodi za e-tehničara koji su realizirani u iznosu od 764,16 €.
Tekući projekt T102007 Baltazar 8
Rashodi za plaće, prijevoz i službena putovanja pomoćnica u nastavi financirani kroz projekt Baltazar 8 raspoređeni su na izvore 1.1. Opći prihodi i primici, 5.0.12 Pomoći iz državnog proračuna kroz nacionalno sufinanciranje EU projekata i 5.6.111. Europski socijalni fond plus – predfinanciranje iz izvora 1.1. U prvoj polovici godine ostvareni su rashodi u iznosu od 22.113,93 €, što je 43,37 % od ukupno planiranog iznosa.  
Tekući projekt T102009 Mimo projekta – Baltazar 8
Rashodi za regres, božićnicu i zdravstvene preglede pomoćnica u nastavi planirani su u iznosu od 2.080,00 €, a u prvoj polovici godine ostvareno je 1.200,00 €, odnosno 66,67 % ukupno planiranog iznosa.   

Tekući projekt T102010 Školska shema 8
Izvor financiranja 5.4. JLS
Cilj: Podizanje svijesti učenika o važnosti zdrave prehrane i svakodnevnog konzumiranja svježeg voća.
Rashodi za nabavu svježeg voća po projektu školske sheme planirani su u iznosu od 5.627,16 €, a ostvareni su u iznosu od 3.328,41 €, odnosno 59,15% od ukupno planiranog iznosa. 

IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA

Srednja škola Bedekovčina i učenički dom u prvoj polovici 2026. godine nisu se zaduživali na tržištu novca i kapitala.
STANJE POTRAŽIVANJA 
Na dan 30.6.2026. stanje potraživanja iznosi 713.911,31 €, a navedeni iznos sastoji se od:
· 9.774,67 € potraživanja za bolovanje na teret HZZO-a
· 326.738,56 € potraživanja za tek. pomoći proračunskim korisnicima iz proračuna koji im nije nadležan (potraživanja od MZO za plaće i ostale rashode za zaposlene)
· 97.474,31 € potraživanja evidentirana za realizirane rashode po projektima Erasmus+
· 15.750,31 € potraživanja za prihode od ispitivanja građevinskih materijala, najma sportske dvorane, stanarine, zakupa zemljišta, smještaja i prehrane u učeničkom domu (umanjena za ispravak vrijednosti potraživanja)
· 258.399,00 € potraživanja za sredstva uplaćena u nadležni proračun
· 5.774,46 € potraživanja za prihode od stana na koji postoji stanarsko pravo 

STANJE OBVEZA 
Na dan 30.6.2026. Srednja škola Bedekovčina i učenički dom nemaju dospjelih obveza niti obveza po osnovi sudskih sporova. Stanje nedospjelih obveza iznosi 526.803,79 €.


Ravnateljica: 
Vera Hrvoj, univ.spec.pol.


	
Predsjednica Školskog odbora:
Daniela Usmiani, prof.
